राइजोनि हानजाखायनो दिनै ब्रैथि खेबनि थाखाय बि पि एफ हानजाया बि टि सिआव सोरखार दानो थांगासिनो दं। बे हाबाफारियावनो गाहाइ आलासि महरै बाहागो लानानै बि पि एफ हानजानि आफादगिरि थामहिनबा बि टि सिनि बारग’ गाहाइ मावफुंगिरि सोद्रोमा हाग्रामा महिलारीया बुङोदि,  बि टि सिआव बि पि एफआनो फिन सोरखार दाफिनगोन आरो बागानपारा बियाबाव बि पि एफनि बिजाथि फलिन्द्र बसुमतारीनि देरहानाया रोखा। बेखायनो फैगौ गोदान सोरखाराव फलिन्द्र बसुमतारीखौ मावफुंगिरि सोद्रोमा महरै थिसननो थि खालामनाय जादों।  बबेखानि बिथाङा इउ पि पि एल आरो एबसुखौ थांखिनानै बुङोदि, दिनैनि सानाव एबसु माने इउ पि पि एल आरो इउ पि पि एल माने एबसु। मानोना एबसु आरो इउ पि पि एलआ गरसे फैसानि मोननै बिखुं।